## Ministru kabineta rīkojuma projekta

**“Par valsts nekustamā īpašuma Augusta ielā 62, Krāslavā, Krāslavas novadā nodošanu bez atlīdzības Krāslavas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
|  Mērķis, risinājums un projekta spēkā stāšanās laiks | Nav attiecināms. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) likuma 42. panta pirmā daļa un 43. pants. likuma “Par pašvaldībām” 15. panta pirmās daļas 10. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekta “Par valsts nekustamā īpašuma Augusta ielā 62, Krāslavā, Krāslavas novadā nodošanu bez atlīdzības Krāslavas novada pašvaldības īpašumā” (turpmāk – Rīkojuma projekts) sagatavots, lai saskaņā ar Atsavināšanas likuma 42. panta pirmo daļu un 43. pantu pirmo daļu nodotu Krāslavas novada pašvaldībai valsts nekustamo īpašumu (nekustamā īpašuma kadastra Nr. 60010020565) – zemes vienību 0,3992 ha platībā (zemes vienības kadastra apzīmējums 60010020565) un četras būves (būvju kadastra apzīmējumi 60010020565001, 60010020565002, 60010020565003 un 60010020565004) Augusta ielā 62, Krāslavā, Krāslavas novadā (turpmāk – nekustamais īpašums), kas ierakstīts zemesgrāmatā uz valsts vārda Vides aizsardzības un reģionālās attīstības ministrijas (turpmāk – VARAM) personā. Atsavināmais nekustamais īpašums nav nodots lietošanā citām personām.Saskaņā ar informāciju no Nekustamo īpašumu valsts kadastra informācijas sistēmas, valsts nekustamā īpašuma kadastrālā vērtība uz 2020. gada 1. janvāri ir 10783 *euro*. Nekustamā īpašuma pārvaldītājs un apsaimniekotājs ir Valsts vides dienests (turpmāk – VVD), kuram valsts nekustamais īpašums darba organizācijas maiņas dēļ vairs nav nepieciešams. Krāslavas novada dome ar 2020. gada 24. septembra lēmumu (prot. Nr. 17, 28. §) nolēma pārņemt nekustamo īpašumu pašvaldības autonomās funkcijas īstenošanai - sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu. Ņemot vērā, ka valsts nekustamais īpašums nav nepieciešams VVD funkciju nodrošināšanai, VARAM ieskatā lietderīgākais valsts nekustamā īpašuma atsavināšanas veids ir tā nodošana Krāslavas novada pašvaldībai likuma “Par pašvaldībām” 15. panta pirmās daļas 10. punktā noteikto autonomo funkciju nodrošināšanai: sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu. Minētā likuma 5. pants noteic, ka pašvaldības savas kompetences un likuma ietvaros darbojas patstāvīgi. Saskaņā ar likuma “Par pašvaldībām” 7. panta pirmo daļu šī likuma 15. pantā noteiktās pašvaldību autonomās funkcijas pildāmas kārtībā, kāda paredzēta attiecīgajos likumos un Ministru kabineta noteikumos un to izpildi organizē un par to atbild pašvaldības (likuma “Par pašvaldībām 7. panta otrā daļa). Līdz ar to atbilstoši iepriekš minētajam par to, kādā veidā pašvaldība organizē pašvaldības autonomo funkciju izpildi, ir atbildīga pati pašvaldība. Pašvaldībai kā jebkuram tiesību subjektam ir jāievēro pastāvošā likumdošana, jānodrošina savas rīcības tiesiskums.Rīkojuma projekts attiecas uz publiskās pārvaldes politikas jomu.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VVD |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 12. punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Krāslavas novada pašvaldību un tās iedzīvotājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvjiem tika nodrošināta iespējas līdzdarboties, rakstiski sniedzot viedokli par Rīkojuma projektu tā izstrādes stadijā. Sabiedrības pārstāvji tika informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Rīkojum projekts un tā sākotnējās ietekmes novērtējuma ziņojums (anotācija) 2020. gada 13. oktobrī tika ievietots VARAM tīmekļvietnē [www.varam.gov.lv](http://www.varam.gov.lv) un iesniegts Valsts kancelejā publicēšanai tās tīmekļvietnē, līdz ar to ieinteresētajām personām ir bijusi iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Sabiedrības līdzdalības īstenošanas procesā nav saņemti iebildumi, priekšlikumi un viedokļi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VVD, Krāslavas novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts neietekmē iesaistīto institūciju funkcijas un uzdevumus.Rīkojuma projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Izdevumus, kas saistīti ar nekustamā īpašuma ierakstīšanu zemesgrāmatā segs Krāslavas novada pašvaldība. |

Vides aizsardzības un reģionālās

attīstības ministrs J. Pūce

Priede, 67026915

marite.priede@varam.gov.lv